# Jordi Cruz Mas

Jordi Cruz Mas (Manresa, 29 de juny, de 1978) és un cuiner català, conegut per les seves estrelles Michelin i per la seva aparició al programa de televisió espanyola Masterchef. És el xef del restaurant ABaC, on un dels seus plats més demanats és la pantera rosa, una mena de desconstrucció del clàssic pastisset infantil. És el petit de sis germans. Va obtenir la seva primera estrella Michelin al restaurant l'Estany clar de Cercs.

## Biografia

Va néixer a Manresa el 29 de juny de 1978. Va formar-se com a cuiner a l'Escola Superior d'Hostaleria de Manresa. Als catorze anys va començar a treballar al restaurant Estany Clar, entre Cercs i Berga, on va rebre la seva primera estrella Michelin al novembre de 2004, convertint-se amb 26 anys en el xef més jove d'Espanya i en el segon del món en rebre aquesta distinció.
Al desembre de 2007 va deixar l'Estany Clar i va passar a ser gerent i cap de cuina del restaurant L'Angle de l'hotel Món Sant Benet (Sant Fruitós de Bages). El novembre de 2008 aquest establiment va guanyar també la seva primera estrella Michelin.
El maig del 2010 es va incorporar a l'equip directiu de l'ABaC Restaurant & Hotel. L'ABaC va obtenir la seva tercera estrella Michelin el 22 de novembre de 2019, convertint-se en el tercer restaurant de Catalunya amb tres estrelles.
Des de 2013 és jurat del programa de televisió MASTERCHEF, al costat de Pepe Rodríguez i Samantha Vallejo-Nágera. El 2014 i 2016, va participar juntament amb Pepe Rodríguez a les Campanades de Cap d'Any a La 1 de Televisió Espanyola.
El 2014 va aparèixer a la portada de Men's Health, després d'haver perdut 9 kg de pes seguint el repte proposat per la revista.

## L'ABaC

El restaurant ABaC va obrir les portes el 2000 al número 79 del carrer del Rec de Barcelona. Anys més tard, el 2008, canviaria el seu emplaçament a un local al número 1 de l'avinguda del Tibidabo de Barcelona. Actualment disposa de 3 estrelles Michelin i té capacitat per a 56 comensals.

## Referències

* ↑ Jordi Cruz,RAR (Suplement del Diari Ara). pàgina.4
* ↑ Jordi Cruz,RAR (Suplement del Diari Ara). pàgina.8
* ↑ Entrevista a Jordi Cruz,RAR (Suplement del Diari Ara). pàgina.16-21
* ↑ EFE Verde. «Jordi Cruz traslada en junio su restaurante Angle al hotel Cram de Barcelona» (en castellà). La Información, 23-05-2013. Arxivat de l'original el 2016-03-04. [Consulta: 2 juliol 2014].
* ↑ Tatiana Ferrandis. «Jordi Cruz, en su punto» (en castellà). La Razón, 17-05-2013. [Consulta: 2 juliol 2014].
* ↑ Rivas, Rosa «Jordi Cruz, mucho más que ‘MasterChef’» (en castellà). , 22-11-2017 [Consulta: 24 novembre 2017].
* ↑ «Catalonia 3 Stars MICHELIN MICHELIN Restaurants – the MICHELIN Guide Spain» (en anglès). Guia Michelin. Arxivat de l'original el 5 abril 2021. [Consulta: 5 abril 2021].
* ↑ Fajardo, Carla «De hacer un sofrito crudo a abrir un gimnasio: 10 cosas que (tal vez) no sabes de Jordi Cruz». , 04-05-2017 [Consulta: 9 maig 2018].
* ↑ «El restaurant ABaC aconsegueix la seva tercera estrella Michelin i el Dos Cielos i el Disfrutar guanyen la segona». Vilaweb, 22-11-2017 [Consulta: 22 novembre 2017]. Arxivat 22 de novembre 2017 a Wayback Machine. «Còpia arxivada». Arxivat de l'original el 2017-11-22. [Consulta: 22 novembre 2017].